Kattappa SathyaRaj`s Jockson Dorai releasing in telugu as Dora
'దొర‌'గా వ‌స్తున్న కట్టప్ప
బాహుబలి సినిమాలో స‌త్య‌రాజ్ చేసిన కట్టప్ప పాత్ర ఆయనకి ఎంతో పేరు తెచ్చిపెట్టింది. అంతకన్నా ముందే
| Updated:
Jun 13, 2016, 10:31PM IST
బాహుబలి సినిమాలో స‌త్య‌రాజ్ చేసిన కట్టప్ప పాత్ర ఆయనకి ఎంతో పేరు తెచ్చిపెట్టింది. అంతకన్నా ముందే వైవిధ్యభరితమైన పాత్రలతో తెలుగు ప్రేక్ష‌కుల‌కు చేరువైన నటుడు ఆయన. తాజాగా ఆయ‌న త‌మిళంలో జాక్స‌న్ దొరై అనే చిత్రంలో న‌టించారు. ఈ చిత్రాన్ని ర‌త్నా సెల్యులాయిడ్స్ ప‌తాకంపై జ‌క్కం జ‌వ‌హ‌ర్‌ బాబు తెలుగులో 'దొర‌' అనే టైటిల్‌తో విడుద‌ల చేస్తున్నారు. ధ‌ర‌ణీ ధ‌ర‌న్ ద‌ర్శ‌క‌త్వం వ‌హించిన ఈ సినిమాలో స‌త్య‌రాజ్ త‌న‌యుడు శిబిరాజ్ హీరోగా న‌టించారు. బిందు మాధ‌వి హీరోయిన్ రోల్ ప్లే చేసింది. క‌రుణాక‌ర‌న్‌, స‌హాయం రాజేంద్ర‌న్ ఇత‌ర కీల‌క పాత్ర‌లు పోషించారు. ఈ సినిమాలోని పాట‌ల‌ను జూన్ 21న, చిత్రాన్ని జులై 1న విడుద‌ల చేయ‌డానికి స‌న్నాహాలు చేస్తున్నారు. ఈ సంద‌ర్భంగా... నిర్మాత జ‌క్కం జ‌వ‌హ‌ర్‌ బాబు మాట్లాడుతూ "స‌త్య‌రాజ్‌ గారికి తెలుగులో ఉన్న క్రేజ్ మ‌న‌కు తెలిసిందే. తెలుగులో ఆయ‌న ఎన్నో వైవిధ్య‌మైన పాత్ర‌లో న‌టించారు. త‌మిళంలో పీరియాడిక‌ల్ హ‌ారర్ ఎంట‌ర్‌టైన‌ర్ జాక్స‌న్ దొరై చిత్రంలో న‌టించారు. ఈ చిత్రాన్ని తెలుగులో 'దొర‌' పేరుతో అనువ‌దిస్తున్నాం. సిద్ధార్థ్ విపిన్ సంగీతం అందించిన ఈ సినిమా పాట‌ల‌ను జూన్ 21న విడుద‌ల చేసి, సినిమాను తెలుగు, త‌మిళంలో. జులై 1న విడుద‌ల చేస్తున్నాం. సిద్ధార్థ్ విపిన్ చాలా మంచి బాణీల‌ను అందించారు. వెన్నెల‌కంటి, చంద్ర‌బోస్‌ చ‌క్క‌టి సాహిత్యంతో పాట‌లు రాశారు. శ‌శాంక్ వెన్నెల‌కంటి అద్భుత‌మైన డైలాగులు రాశారు. ఇటీవ‌లికాలంలో వైవిధ్య‌మైన హార‌ర్ చిత్రాల‌ను తెలుగు ప్రేక్ష‌కులు బాగా ఆద‌రిస్తున్నారు. ఆ కోవ‌లో ' దొర '` కూడా త‌ప్ప‌క తెలుగు వారిని ఆక‌ట్టుకుంటుంద‌నే న‌మ్మ‌కం ఉంది. తెలుగు ప్రేక్ష‌కుల‌కు ఈ జోన‌ర్ కొత్త‌గా ఉంటుంది" అని అభిప్రాయపడ్డారు.